钦定古今图书集成/明伦汇编/官常典/第102卷 > 《齐武王𬙂传论》后汉·书
## 钦定古今图书集成/明伦汇编/官常典/第102卷 > 《齐武王𬙂传论》后汉·书

大丈夫之鼓动㧞起，其志致盖远矣。若夫齐武王之
破家厚士，岂游侠下客之为哉？其虑将存乎配天之
绝业，而痛明堂之不祀也。及其发举大谋，在仓卒扰
攘之中，使信先成于敌人，赦岑彭以显义，若此足以
见其度矣。志高虑远，祸发所忽。呜呼！古人以蜂虿为
戒，盖畏此也。《诗》云：“敬之敬之，命不易哉。”